Bugis ketan

Bugis ketan inggih punika sanganan utawi jaja sané kasub ring Bali. Jaja bugis ketan malakar saking ketan. Jaja bugis ketan puniki ketahnyané mawarna gadang tur ring tengahnyané madaging unti. Bugis ketan kawungkus olih daun pisang. Lakar jaja puniki minakadi ketan putih, uyah, santen, kelapa, gula bali, daun pandan miwah yéh. Tata cara ngaryanin jaja bugis ketan inggih punika makasami lakar jaja punika kacampur tur kaaduk ngantos alus. Sasampun alus ring tengah adonan punika kagenahang gula bali miwah nyuh makihkih. Sasampunnyané jaja punika kawungkus nganggén don biu, salanturnyané kakukus ngantos lebeng. Jaja bugis ketan rasannyané manis tur ketahnyané kapanggihin ring pasar-pasar tradisional.https://cookpad.com/id/cari/kue%20bugis%20ketan

 Pustaka 

Kategori:Sanganan
Kategori:WikiSanganan
Kategori:Jaja Bali